cyanic-selkie/wikianc huggingface dataset:
دہشت گردی
انفرادی دہشت گردی
انفرادی دہشت گردی انتہائی خطرناک ہوتی ہے۔ اس سے لوگوں میں بہت ہی زیادہ خوف و ہراس اور دہشت پھیلتی ہے۔ انفرادی دہشت گردی میں ایک شخص ملوث ہوتا ہے اور وہ دہشت گردی کرتا ہے۔ بعض اوقات ایسا ہوتا ہے کہ ایک شخص کسی دہشت گرد تنظیم سے متاثر ہوتا ہے یا کسی مذہبی دہشت گرد اور انتہا پسند تنظیم سے متاثر ہو کر خود ہی دہشت گردی کا فیصلہ کرتا ہے اور کسی طریقہ سے اسلحہ حاصل کرتا ہے اور کسی ہجوم میں گھس کر فائرنگ شروع کردیتا ہے اور بے گناہ افراد کو ہلاک کرتا ہے یا ایسا شخص کسی عبادت گاہ مسجد، امام بارگاہ، مندر اور گرجا گھر) میں گھس کر گولیوں کی بوچھاڑ کردیتا ہے جس کے نتیجہ میں بہت سے لوگ ہلاک ہو جاتے ہیں یا ایسا شخص کسی ہوٹل یا بار (شراب خانے) یا کسی جوئے کے اڈے میں گھسنے میں کامیاب ہوجاتا ہے اور اسلحہ کی مدد سے لوگوں کو ہلاک کرتا ہے یا ایسا شخص کسی تعلیمی ادارے، (یونیورسٹی، کالج، اسکول) میں داخل ہو کر فائرنگ کرتا ہے اور طلبہ کو ہلاک کرتا ہے یا ایسا شخص کسی مذہبی، سیاسی یا کسی اور شخصیت کو نشانہ بناتا ہے اور ہلاک کردیتا ہے۔ یا ایسا شخص کسی جہاز کو اغوا کرلیتا ہے اور اپنے مطالبات منوانے کی کوشش کرتا ہے۔ دوسری صورت میں دہشت گرد کسی دہشت گرد تنظیم کا فعال ممبر ہوتا ہے۔ اس کو دہشت گردی کی باقاعدہ تربیت دی جاتی ہے اور دہشت گرد تنظیمیں اس دہشت گرد کو جنت کا خواب دکھا کر یا مال و دولت کا لالچ دے کر یا اس کے مذہبی جذبات کو ابھار کر اسے دہشت گردی کا مشن سونپتی ہیں اور اس سے دہشت گردی کرواتی ہیں یہ دہشت گردی خود کش حملہ کی صورت میں بھی ہو سکتی ہے، جہاز اغوا کرنے کی صورت میں بھی ہو سکتی ہے، کسی عبادت گاہ (مسجد، امام بارگاہ، مندر، گرجا گھر) پر حملہ کی صورت میں بھی ہوسکتی ہے، کسی تعلیمی ادارہ پر حملہ کی صورت میں بھی ہوسکتی ہے، سیکورٹی اداروں اور سیکورٹی ایجنسیوں کے دفاتر یا ان کے اہلکاروں پر حملہ کی صورت میں بھی ہو سکتی ہے، پولیس کے دفاتر یا پولیس کے اہلکاروں پر حملہ کی صورت میں بھی ہوسکتی ہے، کسی مذہبی رہنما، سیاسی شخصیت یا کسی اہم شخصیت کی ٹارگٹ کلنگ کی صورت میں بھی ہو سکتی ہے۔ انفرادی دہشت گردی بہت ہی زیادہ نقصان پہنچانے والی ہوتی اس دہشت گردی بعض اوقات ایک شخص کی وجہ سے بہت سی ہلاکتیں اور بہت بی بڑی تباہی ہوجاتی ہے۔ اس دہشت گردی میں معلوم ہی نہیں ہوتا کہ حملہ آور کدھر سے نمودار ہوگا۔ حملہ آور اچانک ہی نمودار پوتا ہے خون کی ہولی کھیلتا ہے اور اکثر خود بھی خودکش حملہ کی صورت میں موت کا شکار ہوجاتا ہے یا سیکورٹی اداروں کی گولیوں کا نشانہ بن جاتا ہے شاذ و ناظر ہی ایسا ہوتا ہے کہ حملہ آور گرفتار ہو جائے یا فرار ہونے میں کامیاب ہوجائے۔ یورپ اور امریکا میں اگر کو ئی سفید فام مسلمانوں کے خلاف دہشت گردی کرے تو اسے نفسیاتی مریض قرار دے کر بات کو چھپانے کی کوشش کی جاتی ہے اور مغربی میڈیا اس کو کم سے کم دکھاتا اور بتاتا ہے۔ اور اگر کوئی اسلام کا لبادہ اوڑھے شخص دہشت گردی کرے تو میڈیا سمیت ہر طرف ایک طوفان برپا ہوجاتا ہے۔ اور ہر زاویے سے اس کا تجزیہ کیا جاتا ہے۔ ایسا معلوم ہوتا ہے جیسے کہ پوری دنیا میں قیامت آگئی ہو۔ حالانکہ دہشت گردی خواہ سفید فام مذہبی جنونی کرے یا اسلام کے پردے میں چھپا ہوا شخص کرے دہشت گرد تو دونوں ہی ہیں پھر مغرب اور امریکا کا یہ دوہرا معیار کیوں ہے؟ اپنا کوئی مذہبی جنونی دہشت گردی کرے تو اس کو نفسیاتی مریض قرار دے کر چھپائو اور بات کو ختم کر دو اور اسلام کا لبادہ اوڑھے ہوئے کوئی دہشت گردی کرے تو اس کو خوب اچھالو اور اتنا پروپیگنڈہ کوو جیسے کہ قیامت آگئی ہو۔
، امام بارگاہ، مندر اور گرجا گھر) میں گھس کر گولیوں کی بوچھاڑ کردیتا ہے جس کے نتیجہ میں بہت سے لوگ ہلاک ہو جاتے ہیں یا ایسا شخص کسی ہوٹل یا بار (شراب خانے) یا کسی جوئے کے اڈے میں گھسنے میں کامیاب ہوجاتا ہے اور اسلحہ کی مدد سے لوگوں کو ہلاک کرتا ہے یا ایسا شخص کسی تعلیمی ادارے، (یونیورسٹی، کالج، اسکول) میں داخل ہو کر فائرنگ کرتا ہے اور طلبہ کو ہلاک کرتا ہے یا ایسا شخص کسی مذہبی، سیاسی یا کسی اور شخصیت کو نشانہ بناتا ہے اور ہلاک کردیتا ہے۔ یا ایسا شخص کسی جہاز کو اغوا کرلیتا ہے اور اپنے مطالبات منوانے کی کوشش کرتا ہے۔ دوسری صورت میں دہشت گرد کسی دہشت گرد تنظیم کا فعال ممبر ہوتا ہے۔ اس کو دہشت گردی کی باقاعدہ تربیت دی جاتی ہے اور دہشت گرد تنظیمیں اس دہشت گرد کو جنت کا خواب دکھا کر یا مال و دولت کا لالچ دے کر یا اس کے مذہبی جذبات کو ابھار کر اسے دہشت گردی کا مشن سونپتی ہیں اور اس سے دہشت گردی کرواتی ہیں یہ دہشت گردی خود کش حملہ کی صورت میں بھی ہو سکتی ہے، جہاز اغوا کرنے کی صورت میں بھی ہو سکتی ہے، کسی عبادت گاہ (مسجد، امام بارگاہ، مندر، گرجا گھر) پر حملہ کی صورت میں بھی ہوسکتی ہے، کسی تعلیمی ادارہ پر حملہ کی صورت میں بھی ہوسکتی ہے، سیکورٹی اداروں اور سیکورٹی ایجنسیوں کے دفاتر یا ان کے اہلکاروں پر حملہ کی صورت میں بھی ہو سکتی ہے، پولیس کے دفاتر یا پولیس کے اہلکاروں پر حملہ کی صورت میں بھی ہوسکتی ہے، کسی مذہبی رہنما، سیاسی شخصیت یا کسی اہم شخصیت کی ٹارگٹ کلنگ کی صورت میں بھی ہو سکتی ہے۔ انفرادی دہشت گردی بہت ہی زیادہ نقصان پہنچانے والی ہوتی اس دہشت گردی بعض اوقات ایک شخص کی وجہ سے بہت سی ہلاکتیں اور بہت بی بڑی تباہی ہوجاتی ہے۔ اس دہشت گردی میں معلوم ہی نہیں ہوتا کہ حملہ آور کدھر سے نمودار ہوگا۔ حملہ آور اچانک ہی نمودار پوتا ہے خون کی ہولی کھیلتا ہے اور اکثر خود بھی خودکش حملہ کی صورت میں موت کا شکار ہوجاتا ہے یا سیکورٹی اداروں کی گولیوں کا نشانہ بن جاتا ہے شاذ و ناظر ہی ایسا ہوتا ہے کہ حملہ آور گرفتار ہو جائے یا فرار ہونے میں کامیاب ہوجائے۔ یورپ اور امریکا میں اگر کو ئی سفید فام مسلمانوں کے خلاف دہشت گردی کرے تو اسے نفسیاتی مریض قرار دے کر بات کو چھپانے کی کوشش کی جاتی ہے اور مغربی میڈیا اس کو کم سے کم دکھاتا اور بتاتا ہے۔ اور اگر کوئی اسلام کا لبادہ اوڑھے شخص دہشت گردی کرے تو میڈیا سمیت ہر طرف ایک طوفان برپا ہوجاتا ہے۔ اور ہر زاویے سے اس کا تجزیہ کیا جاتا ہے۔ ایسا معلوم ہوتا ہے جیسے کہ پوری دنیا میں قیامت آگئی ہو۔ حالانکہ دہشت گردی خواہ سفید فام مذہبی جنونی کرے یا اسلام کے پردے میں چھپا ہوا شخص کرے دہشت گرد تو دونوں ہی ہیں پھر مغرب اور امریکا کا یہ دوہرا معیار کیوں ہے؟ اپنا کوئی مذہبی جنونی دہشت گردی کرے تو اس کو نفسیاتی مریض قرار دے کر چھپائو اور بات کو ختم کر دو اور اسلام کا لبادہ اوڑھے ہوئے کوئی دہشت گردی کرے تو اس کو خوب اچھالو اور اتنا پروپیگنڈہ کوو جیسے کہ قیامت آگئی ہو۔
اجتماعی دہشت گردی
اجتماعی دہشت گردی میں کچھ لوگ یا کوئی گروہ مل کر دہشت گردی کرتے ہیں۔ اجتماعی دہشت گردی میں دہشت گرد تنظیمیں کچھ افراد کو دہشت گردی کا مشن سونپتی ہیں۔ ان افراد کو اس مشن کی باقاعدہ تربیت دی جاتی ہے اور دہشت گردی کے مشن کی تکمیل کے لیے ایک سربراہ نامزد کیا جاتا ہے جس کی سربراہی میں مشن کی تکمیل کی کوشش کی جاتی ہے۔ دہشت گردی کے لیے ایک مکمل منصوبہ بندی کی جاتی۔ دہشت گردی کے مقام کا پہلے سے جائزہ لیا جاتا ہے اور مشن کا سربراہ تمام افراد کو ذمہ داری دیتا ہے اور پھر مقررہ وقت پر دہشت گردی کی جاتی ہے امریکا میں نو گیارہ کا واقعہ اس دہشت گردی کی بہت بڑی مثال ہے۔ اس دہشت گردی کے واقعات کچھ اس طرح ہیں، پہلے صبح 8 بج کر 46 منٹ پر سب سے پہلے 5 دہشت گردوں نے امریکی ہوابازی کا مسافر طیارہ فلائٹ -11 ورلڈ ٹریڈ سینٹر کے شمالی ٹاور -1 سے ٹکرا دیا۔ اور اس کے کچھ دیر بعد 9 بج کر 30 منٹ پر ایک دوسرا طیارہ یونائٹڈ ایئر لائن فلائٹ 175 کو بھی جنوبی ٹاور -2 سے ٹکرا دیا۔ اور اسی وقت 9 بج کر 37 منٹ پر پینٹاگان کی عمارت سے بھی پانچ ہائی جیکروں کے ہاتھوں اغوا شدہ طیارہ امریکی ایئر لائنز پرواز 77 گرایا گیا۔ مزید تھوڑی دیر بعد ایک اور طیارہ جو یونائٹڈ ایئر لائن فلائٹ 93 تھا اس کو 4 ہائی جیکروں نے وائٹ ہاؤس کی طرف لے جانے کی کوشش کی۔ مگر شانکس ولی، پنسلوانیا کے قریب لڑاکا طیاروں کے ذریعے اسے مار گرایا گیا۔ یہ وقت تھا 10 بج کر 30 منٹ۔ ان تمام حملوں میں جہازوں میں موجود تمام مسافر مارے گئے۔ ختم ہونے سے پہلے کئی مسافروں نے اپنے اپنے موبائل سیل کے ذریعے مختلف جگہوں پر فون کر کے اطلاعات دیں۔ ان تمام اطلاعات کو بعد میں منظم کیا گیا تا کہ اس حادثے میں ہونے والے اندرونی واقعات کو تفصیل سے جوڑا جا سکے۔ دہشت گردی کے اس واقعہ میں بہت زیادہ جانی و مالی نقصان ہوا۔ دہشت گردی کے اس واقعہ کا ماسٹر مائنڈ خالد شیخ تھا جسے بعد میں پاکستان سے گرفتار کیا گیا۔ اجتماعی دہشت گردی کے اس واقعہ کے بعد پوری دنیا میں ایک بھونچال آگیا جس کے اثرات آج بھی پوری دنیا پر قائم ہیں۔
اجتماعی دہشت گردی کا دوسرا بڑا واقعہ آرمی پبلک اسکول پشاور کا ہے۔ 16 دسمبر 2014ء کو تحریک طالبان پاکستان کے 7 دہشت گرد ایف سی (فرنٹیئر کور) کے لباس میں ملبوس پشاور کے آرمی پبلک اسکول میں پچھلی طرف سے داخل ہو گئے اور ہال میں جا کر اندھا دھند فائرنگ کی اس کے بعد کمروں کا رخ کیا اور وہاں پر بچوں کو گولیاں ماریں، سربراہ ادارہ کو آگ لگائی۔ 9 اساتذہ، 3 فوجی جوانوں کو ملا کر کل 144 شہید اور 113 سے زائد زخمی ہوئے۔ شہید ہونے والے 132 بچوں کی عمریں 9 سے 18 سال کے درمیان میں تھیں۔ پاکستانی آرمی نے 950 بچوں و اساتذہ کو اسکول سے باحفاظت نکالا۔ ایک دہشت گرد نے خود کو دھماکے سے اڑا دیا جبکہ 6 مارے گئے۔ یہ پاکستانی تاریخ کا مہلک ترین دہشت گردانہ حملہ تھا، جس نے 2007 کراچی بم دھماکا کے واقعہ کو بھی پیچھے چھوڑ دیا۔ مختلف خبر رساں اداروں اور مبصرین کے مطابق، عسکریت پسندوں کی یہ کارروائی 2004 میں روس میں ہونے والے بیسلان اسکول پر حملے سے ملتی جلتی ہے۔ اس واقع نے دہشت گردی کے متعلق پاکستانی عوام کی سوچ کو ہی بدل کر رکھ دیا اور پوری پاکستانی قوم دہشت گردی کے خلاف اکھٹی ہو گئی اور پاکستان میں دہشت گردی کے خلاف مکمل جنگ کا آغاز ہو گیا جو آج بھی پاکستان میں جاری ہے اور اس جنگ میں بے شمار پاکستان کے فوجی جوان سیکورٹی اداروں کے اہلکار اور پولیس کے اہلکار اور پاکستانی عوام اور خاص طور پر ہزارہ کے لوگ اپنی جانوں کا نذرانہ پیش کر چکے ہیں اور اب بھی کر رہے ہیں۔ پاکستان نے بہت حد تک دہشت گردی پر قابو پا لیا ہے لیکن اب بھی دہشت گردی کے اِکا دُکا واقعات ہوتے ہیں جن پو قابو پانے کی بھرپور کوشش کی جارہی ہے۔
اجتماعی ریاستی دہشت گردی کی مثال ماڈل ٹاؤن کا سانحہ ہے جہاں 17 جون 2014 کو پولیس نے علامہ ڈاکٹر طاہر القادری کی رہائش گاہ اور منہاج القرآن انٹرنیشنل کے مرکزی سیکرٹریٹ کے باہر رکاوٹیں ہٹانے کے نام پر آپریشن کیا اور علامہ طاہر القادری کے کارکنوں کو رکاوٹیں ہٹانے کو کہا علامہ طاہرالقادری کے کارکنوں نے پولیس کو ہائی کورٹ کا حکم دکھایا لیکن پولیس نے علامہ طاہر القادری کے کارکنوں کے موقف کو تسلیم نہیں کیا اور پولیس کی بھاری نفری نے آپریشن کا آغاز کر دیا جس کے نتیجے میں پولیس اور علامہ ظاہر القادری کے کارکنوں کے درمیان میں تصادم ہوا پولیس نے علامہ طاہرالقادری کے کارکنوں پر سیدھی گولیاں چلائیں۔ اس فائرنگ سے دو خواتین سمیت چودہ افراد شہید اور سو کے قریب افراد زخمی ہو گئے۔ اس واقعہ کو تقریباً پانچ سال ہونے کو آئے ہیں اور سانحہ ماڈل ٹائون کے لواحقین انصاف کی تلاش میں آج بھی مارے مارے پھر رہے ہیں لیکن انصاف اور عدل کا کہیں دور دور تک نہیں پتا اس کی اصل وجہ یہ ہے کہ اس اجتماعی ریاستی دہشت گردی قتل عام کے پیچھے بہت ہی طاقت ور لوگوں کا ہاتھ ہے۔
اجتماعی ریاستی دہشت گردی کی ایک بہت بڑی مثال کشمیر ہے جہاں بھارت کی سات لاکھ فوج مل کر دہشت گردی کر رہی ہے اب تک ہزاروں کشمیری بھارتی فوج کے ہاتھوں شہید ہو چکے ہیں۔ ہزاروں مائوں کے بچے ان سے چھین لیے گئے ہیں، ہزاروں عورتیں بیوہ ہو چکی ہیں اور ہزاروں بچے یتیم ہو چکے ہیں، سینکڑوں کشمیری بھارتی فوجیوں کی پیلٹ گنز کی گولیوں کا نشانہ بن کر معذور ہوچکے ہیں اور معلوم نہیں کتنی کشمیری خواتین اپنی عزتیں لٹا چکی ہیں لیکن بھارت کی سات لاکھ فوج کی یہ اجتماعی ریاستی دہشت گردی کسی طرح بھی رکنے کا نام نہیں لے رہی ہے۔ اقوام متحدہ اور خود کو سپرپاور کہلانے والے ممالک نے بھارت کی اس اجتماعی ریاستی دہشت گردی پر چپ کا روزہ رکھ لیا ہے اور کشمیریوں پر ہونے والے اس ظلم ستم اور اجتماعی دہشت گردی پر زبانوں پر تالے پڑے ہوئے ہیں اور بھارت کے اس ظلم ستم پر کوئی آواز نہیں اٹھاتا ہے اور کشمیری بھارت کی اس اجتماعی دہشت گردی اور ظلم و ستم کا عرصہ دراز سے مقابلہ کر رہے ہیں۔
اجتماعی دہشت گردی کی ایک اور صورت یہ ہوتی ہے کہ کچھ لوگ یا ایک بڑا ہجوم یا گروہ اپنی اکثریت اور طاقت کے بل بوتے پر کسی فرد یا کچھ لوگوں کو جو اقلیت میں ہوتے ہیں اور کمزور ہوتے ہیں پر حملہ کرتا انہیں قتل کرتا ہے، ان کے مال کو لوٹ لیتا ہے، ان کے مکانات، ان کی جائداد اور ان کے کھیتوں کو آگ لگا دیتا ہے اور اس طرح لوٹ مار، قتل و غارت گری کا بازار گرم ہوجاتا ہے اور ہر طرف فسادات پھوٹ پڑتے ہیں۔ اس قسم کی دہشت گردی پوری دنیا میں ہوتی ہے لیکن بھارت میں اس قسم کی دہشت گردی بہت ہی عام ہے۔اور بھارت میں کوئی اقلیت خواہ وہ سکھ ہوں، مسلمان ہوں، عیسائی ہوں یا ان کی اپنی ہندو برادری کے شودر ہوں ہندو انتہا پسندوں کے ہاتھوں محفوظ نہیں ہیں۔اس قسم کی دہشت گردی عموما کسی بھی واقعہ یا سانحہ کے نتیجہ میں ہونے والے فسادات کی وجہ سے ہوتی ہے دنیا میں جہاں کہیں بھی فسادات اور دنگے ہوتے ہیں وہاں اس قسم کی دہشت گردی ہوتی ہے۔ مسلمانوں میں اکثر شیعہ طبقہ اس قسم کی دہشت گردی کا شکار بنتا ہے۔
بھارت میں 1984 میں اس وقت کی وزیر اعظم اندرا گاندھی کے دو سکھ محافظوں کے قتل کے بعد فسادات پھوٹ پڑے اور ہر طرف ہجوم اور گروہ سیاسی اور پولیس کی پشت پناہی کے ساتھ سکھوں کو تلاش کر رہے تھے، انہیں قتل کر رہے تھے، انہیں لوٹ رہے تھے اور ان کی جائداد اور املاک کو آگ لگا رہے تھے ہر طرف آہوں، سسکیوں اور چیخوں کی آوازیں سنائی دے رہی تھیں، ننھے بچوں کے رونے اور بلکنے کی آوازوں سے دل دہل رہے تھے لیکن ہر طرف قتل و غارت گری اور دہشت گردی کا بازار گرم تھا ان فسادات میں تین ہزار کے قریب بے گناہ افراد دہشت گردی سے قتل ہو گئے لیکن ایک طرف انسان مرتے رہے اور دوسری طرف انسانیت سوتی رہی یہ بے حسی اور نفرت کی انتہا تھی۔
بھاگل پور میں ہندو مسلم فسادات ہوئے، لال کرشن اڈوانی کی رام جنم بھومی تحریک اور بابری مسجد کے انہدام کے بعد فسادات ہوئے جن میں ہزاروں مسلمان مارے گئے، ممبئی میں 1992 اور 1993 کے فسادات میں ایک ہزار مسلمانوں کا قتل ہوا اور 2002 میں گجرات میں فسادات میں ایک ہزار مسلمان موت کے گھاٹ اتار دیے گئے اور آج کے بھارت کے وزیر اعظم مودی ان فسادات میں ملوث تھے اس وقت کی گجرات کی مودی سرکار نے ہندوئوں کی بھرپور مدد کی اور اس طرح تفتیش کرائی کے قاتل قانون سے بچ نکلے اور ان کو سزا نہ ہوئی۔
جھنگ میں 22 فروری 1990 کو مولانا حق نواز جھنگوی کا قتل ہوا جس کے بعد جھنگ میں فسادات پھوٹ پڑے اور سپاہ صحابہ کے کارکنوں نے جھنگ میں شیعہ برادری کا قتل عام کیا ان کے گھروں کو لوٹ لیا گیا، ان کی املاک کو آگ لگائی گئی۔ اور شیعہ ہزارہ برادری سب سے زیادہ اس کا نشانہ بنی۔
مذہبی دہشت گردی
اسلام سے خوفزدہ مغربی میڈیا کے اس دوہرے معیار پر صرف ماتم کرنے کا ہی جی کرتا ہے۔ دنیا میں جو لوگ دہشت گردی کرتے ہیں ان کا تعلق کسی بھی مذہب، کسی بھی قوم، کسی بھی معاشرے سے ہو سکتا ہے اور ہر مذہب، قوم اور معاشرے میں اچھے برے لوگ ہوتے ہیں۔ دہشت گردی کا عمل کسی بھی مذہب سے جوڑ دینا انتہائی غلط ہے۔ ہر مذہب کے برے لوگ خود کو مذہب کی آڑ یا مذہب کے پردے میں چھپا کر دہشت گردی کرتے ہیں اور مذہب خوامخواہ میں بدنام ہوتا ہے۔ مذہب جس کا کوئی قصور نہیں ہوتا اس کو دہشت گردی کے لیے انتہائی غلط طور پر استعمال کیا جاتا ہے اور اس کے پردے میں دہشت گردی کی جاتی ہے۔ اسلام میں برے لوگوں نے جن کا اسلام سے کوئی تعلق نہیں ہے نے اسلام کے نام پر اتنا عیسائیوں، یہودیوں اور ہندوئوں کو نہیں مارا جتنا کہ پر امن مسلمانوں کو مارا ہے تو انصاف سے بتائیں ان مسلمانوں کا جو اسلام کے پردے میں چھپے ہوئے ہیں کا پرامن اور بے گناہ مسلمانوں کو مارنا اسلامی دہشت گردی کہلائے گا؟ وہ دہشت گرد جنہیں خود مغرب اور امریکا نے پیدا کیا کیسے اسلامی دہشت گرد ہوسکتے ہیں؟ کیا داعش امریکا کی پیداوار نہیں ہےِ؟ داعش کو ہتھیار کہاں سے ملے؟ اور انہیں کس نے مضبوط کیا؟ یہ بھی دنیا کے لیے ایک بہت بڑا سوالیہ نشان ہے؟ یہاں ہنری کلنٹن کا بیان بہت ہی اہمیت کا حامل ہے کہ داعش کو ہم نے سپورٹ کیا۔
حضرت امام حسین علیہ السلام نے اپنا سر تو کٹا دیا لیکن ظلم، جبر اور دہشت گردی کے سامنے اپنے سر کو کبھی نہیں جھکایا اور میدان کربلا میں وہ اعلیٰ اور مثالی کردار پیش کیا اور پوری دنیا کو بتایا کی اصل اسلام یہ ہے کہ ظلم، جبر اور دہشت گردی کے خلاف ڈٹ جاؤ کربلا کا ایک ایک شہید اپنی جان کا نذرانہ پیش کر کے یہ آواز بلند کر رہا ہے کہ اسلام ایک پر امن اور محبت کرنے والا دین ہے۔
نظریاتی دہشت گردی
جب کسی انسان کی سوچ اور نظریہ میں تشدد، انتہا پسندی، جبر یا کسی ہتھیار کے زور پر اپنی بات اور اپنے نظریہ کو منوانے کا عنصر پیدا ہوجائے تو اس کو نظریاتی دہشت گردی کہا جائے گا۔ انسان جب سے اس دنیا میں آیا ہے دنیا میں بے شمار نظریات نے جنم لیا ہے۔ مذہبی نظریات میں اسلام، عیسائیت، یہودیت، ہندو، سکھ، بدھ مت، جین مت اور دیگر کئی مذہبی نظریات شامل اسی طرح بت پرست، شرک، ستارا پرستی، دہریت، آگ کی پوجا، دیوتائوں کی پوجا، گائے کی پوجا، سورج کی پوجا، سانپ کی پوجا، بندر کی پوجا، اللہ کی واحدانیت سے انکار، اللہ کے وجود سے انکار اور دیگر کئی نظریات شامل ہیں۔ اسی طرح دنیاوی نظریات جن میں آمریت، جمہوریت، کیمونسٹ، شوشلسٹ سیکولر، لبرل ازم اور دیگر کئی نظریات شامل ہیں ان سب نظریات میں اختلافات پائے جاتے ہیں۔ جب تک لوگ اپنے اپنے نظریات کو دلیل کے ساتھ پر امن طریقے سے تبلیغ کے ذریعے اور ایک دوسرے کے اختلاف کو برداشت کرتے ہوئے پھیلاتے ہیں تو مسائل جنم نہیں لیتے لیکن جب لوگ اپنے نظریات کو پھیلانے کے لیے اور اپنی بات کو منوانے کے لیے جبر، تشدد، ظلم اور اسلحہ کو راستہ استعمال کرنے کا راستہ اپناتے ہیں تو دہشت گردی کا راستہ کھل جاتا ہے اور نظریاتی دہشت گردی شروع ہوجاتی ہے۔
قرآن مجید میں سورۃ بقرہ کی آیت 256 میں اللہ تعالیٰ کا ارشاد ہے۔
لَا إِكْرَاهَ فِي الدِّينِ:
ترجمہ: دین میں کوئی جبر نہیں ہے۔
اسی طرح سورۃ کافرون میں ارشاد خدا وندی ہے۔
بِسْمِ اللهِ الرَحْمنِ الرَحیمْ
خدا کے نام سے (شروع کرتا ہوں) جو بڑا مہربان نہایت رحم والا ہے۔
قُلْ یَاأَیُّھَاالْکَافِرُونَ ﴿1﴾ لاَ أَعْبُدُ مَا تَعْبُدُونَ ﴿2﴾ وَلاَ أَنْتُمْ عَابِدُونَ مَا أَعْبُدُ ﴿3﴾
(اے رسول)کہہ دو کافرو سے میں ان کی عبادت نہیں کرتا جن کی تم عبادت کرتے ہو اور نہ تم اس کی عبادت کرتے ہوجس کی میں عبادت کرتا ہوں اور نہ میں اس کی عبادت
وَلاَأَنَا عَابِدٌ مَاعَبَدْتُمْ ﴿4﴾ وَلاَأَنْتُمْ عَابِدُونَ مَاأَعْبُدُ ﴿5﴾ لَکُمْ دِینُکُمْ وَلِیَ دِینِ ﴿6﴾
کرنے والا ہوں جس کی تم عبادت کرتے ہو اور نہ تم اس کی عبادت کرنے والے ہو جس کی میں عبادت کرتا ہوں تمہارے لیے تمہارادین اور میرے لیے میرا دین ہے
اسی طرح اللہ تعالیٰ سورۃ الکافرون میں ارشاد فرماتا ہے (اے رسول) کہہ دو کافروں سے میں ان کی عبادت نہیں کرتا جن کی تم عبادت کرتے ہو یعنی اللہ تعالیٰ ارشاد فرماتا ہے کہ میرے رسول صلی اللہ علیہ وآلہ وسلم ان کافروں سے کہہ دو میں تمہارے ان بتوں کو نہیں پوجتا ہوں جن کو تم پوجتے ہو اور نہ ہی تم اس کی عبادت کرتے ہو جس کی میں عبادت کرتا ہوں یعنی میں اللہ تعالیٰ کی عبادت کرتا ہو لیکن تم اس اللہ تعالیٰ کی عبادت نہیں کرتے جس کی میں عبادت کرتا ہوں۔ اور نہ ہی میں اس کی عبادت کرنے والا ہوں جس کی تم عبادت کرتے ہو یعنی نہ ہی میں تہمارے کہنے سے جن بتوں کی تم عبادت کرتے ہو عبادت کرنے والا ہوں۔ اور نہ ہی تم اس کی عبادت کرنے والے ہو جس کی میں عبادت کرتا ہوں یعنی تم میرے کہنے سے اس اللہ تعالیٰ کی عبادت کرنے والے نہیں ہو جس کی میں عبادت کرتا ہوں۔ تمہارے لیے تمہارا دین اور میرے لیے میرا دین۔ یعنی تمہیں اختیار ہے کہ تم جو مرضی دین اور راستہ اختیار کرو اور مجھے یہ اختیار ہے کہ میں جو مرضی دین راستہ اختیار کروں۔
سورۃ الکافرون میں رسول صلی اللہ علیہ وآلہ وسلم اور کافروں کے دین کی وضاحت کی گئی کہ کافروں کا کیا دین تھا اور رسول اللہ صلیٰ اللہ علیہ وآلہ وسلم کس دین کو اپنائے ہوئے تھے اور اپنی مرضی اور اختیار سے اپنے دین پر چل رہے تھے یعنی سورۃ الکافرون یہ پکار پکار پکار کر کہہ رہی ہے کہ دین میں کوئی جبر نہیں ہے یعنی لوگوں کو یہ اختیار ہے کہ وہ جو مرضی چاہے دین اختیار کریں انہیں مکمل آزادی ہے لیکن دوسری طرف کافر رسول صلیٰ اللہ علیہ وآلہ وصلم کو لالچ دے ہے تھے کہ انہیں جائداد کی ضرورت ہے تو وہ انہیں جائداد فراہم کر دیں گے یا مال کی ضرورت ہے تو انہیں مال فراہم کر دیں گے یا رسول صلی اللہ علیہ وآلہ وسلم کسی خوبصورت عورت سے شادی کرنا چاہتے ہیں تو وہ (کافر) ان کی شادی کروا دیں گے پس رسول صلی اللہ علیہ وآلہ وسلم اپنا دین چھوڑ دیں اور اگر آپ نے ایسا نہیں کیا تو انجام کے ذمہ دار ہوں گے یعنی کافر لالچ، دھونس دھمکی اور جبر سے نبی پاک صلی اللہ علیہ وآلہ وسلم کو اپنا دین چھوڑنے پر مجبور کر رہے تھے اب انصاف سے سوچیں کہ یہ کھلی نظریاتی دہشت گردی نہیں تو اور کیا تھا بالکل یہ ایک کھلی ہوئی دہشت گردی تھی جو کافروں کی طرف سے کی جارہی تھی لیکن اللہ کے رسول ان سب باتوں کو انتہائی صبر و تحمل کے ساتھ برداشت کر رہے تھے اور جب اللہ تعالیٰ نے اسلام کو طاقت بخشی تو یہی کافر مقابلے کی سکت نہ پا کر اسلام قبول کرنے پر مجبور ہوئے اللہ کے رسول نے انہیں جبر سے اسلام قبول کرنے اور ان کا نظریہ اور دین بدلنے پر بالکل بھی مجبور نہیں کیا۔ یہی کافر اور منافق انتقام کی آگ میں جلتے رہے اور وقت کا انتظار کرتے رہے کہ اسلام کی جڑوں کو اسلام کے اندر رہ کر کیسے کمزور کیا جائے اور اسلام کی پر امن، محبت اور بھائی چارے والی تعلیمات کو کیسے تبدیل کیا جائے اور دوبارہ جبر و تشدد اور دہشت کیسے مسلط کی جائے۔
اللہ کے رسول صلی اللہ علیہ وآلہ وسلم کو کافروں، مشرکین، یہودیوں اور عیسائیوں سے جو جنگیں لڑنا پڑیں وہ ان پر مسلط کی گئیں تھیں۔ رسول اللہ صلی اللہ علیہ وآلہ وسلم نے تمام جنگیں اپنے دفاع میں لڑیں اور اسلام کو دنیا میں تبلیغ سے پھیلایا۔ لیکن رسول اللہ صلی اللہ علیہ وآلہ وسلم کے دنیا سے بظاہر رخصت ہوتے ہی اسلام کی پر امن تعلیمات میں آہستہ آہستہ تبدیلی کا عمل شروع ہوا اور جنگیں اپنے دفاع میں لڑنے کی بجائے ملکوں کو فتح کرنے کی طرف مڑ گئیں اور تبلیغ کا عمل سست روی کا شکار ہو گیا اور وہ کافر جنھوں نے فتح مکہ کے وقت مجبوراْ اسلام قبول کیا تھا۔ (کیونکہ کافروں کے پاس اسلام قبول کرنے کے سوا اور کوئی راستہ نہ تھا۔) اب اسلام میں موجود منافیقن نے موقع غنیمت جان کر اسلام کی پر امن، محبت اور بھائی چارے والی تعلیمات پر کاری ضرب لگانا شروع کر دی اور اسلام کی تعلیمات کو مسخ کرنا شروع کر دیا۔ حضرت علی اور حضرت عثمان کو اسلام کے لبادے میں چھپے ہوئے ان لوگوں اور منافقین کے خلاف سخت ترین جدوجہد کرنا پڑی اور یہاں تک کہ حضرت علی اور حضرت عثمان کو شہید کر دیا گیا اور پھر وہ بدترین وقت آ گیا کہ نواسہ رسول صلی اللہ علیہ وآلہ وسلم حضرت امام حسین علیہ السلام اور ان کے ساتھیوں کو میدان کربلا میں شہید کر دیا حیا۔
ریاستی دہشت گردی
ریاستی دہشت گردی کئی طرح سے ہوسکتی ہے حکمران جماعت یا حکومت اپنے سیاسی مقاصد کے حصول کے لیے اپنے مخالفین اور اپوزیشن کو دبانے کے لیے انہیں ناجائز طور پر گرفتار کر کے جیلوں میں ڈال دیتی ہے ان پر تشدد کرتی ہے اور سیاسی رہنماؤں کو قتل کروا دیتی ہے ان کے دھرنوں، جلسے، جلوسوں، ریلیوں کو طاقت کے بل پر روکتی ہے اور ان کو جلسے، جلوسوں اور ریلیوں میں شرکت کرنے سے روکتی ہے اور رکاوٹیں کھڑی کرتی ہے تو یہ ریاستی دہشت گردی ہوتی ہے۔ ماڈل ٹائون لاہور کا سانحہ اس دہشت گردی کی بہت بڑی مثال ہے جہاں دو خواتین سمیت چودہ افراد کو دن دہاڑے پنجاب حکومت کے بڑوں کے اشارے پر پولیس نے ہلاک کر دیا اس سانحہ میں 100 کے قریب افراد ذخمی بھی ہوئے لیکن ماڈل ٹائوں سانحہ کے لواحقین کو اب تک انصاف نہ مل سکا اور قاتل اب بھی آزاد گھوم رہے ہیں۔
برطانیہ کی ریاستی دہشت گردی
اٹھارویں اور انیسویں صدی میں برطانیہ نے کئی ممالک پر قبضہ کر لیا تھا اور ان ممالک میں برطانیہ کے تسلط سے آزادی کے لیے تحاریک چلائی گئیں برطانیہ نے ان تحاریک کو ختم کرنے کے لیے ہر قسم کی ریاستی دہشت گردی کا مظاہرہ کیا ان ممالک کے عوام کو جیلوں میں ڈالا گیا بہت سے افراد ان آزادی کی تحریکوں میں برطانیہ کی ریاستی دہشت گردی کی وجہ سے ہلاک کر دیے گئے اور لیکن آخرکار ان ممالک کے عوام کی جدوجہد رنگ لائی اور یہ ممالک برطانیہ کے تسلط سے آزاد ہو گئے۔ اس لیے ضروری ہے کہ دہشت گردی اور آزادی کی تحریکوں میں فرق کیا جائے۔آزادی کی تحریکوں کو دہشت گردی کہنا بالکل غلط نظریہ اور تصور ہے۔
بھارت کی ریاستی دہشت گردی
اس وقت بھارت وہ ملک ہے جو دنیا کی سب سے بڑی جمہوریت ہونے کا دعویٰ رکھنے کے باوجو سب سے زیادہ ریاستی دہشت گردی کرنے والا ملک ہے۔ بھارت نے مقبوضہ کشمیر میں سات لاکھ فوج تعینات کر رکھی ہے اور یہ فوج کشمیر میں ریاستی دہشت گردی سے کشمیریوں کو شہید کررہی ہے۔ ہر روز کوئی نہ کوئی کشمیری بھارت کی ریاستی دہشت گردی کا نشانہ بن کر ہلاک کر دیا جاتا ہے۔ وہاں بھارتی فوج کشمیری خواتین کی عزت لوٹ لیتی ہے، کشمیریوں کو پیلٹ گنوں کی گولیوں کا نشانہ بنایا جاتا ہے جس کی وجہ سے سینکڑوں کشمیری معذور ہوچکے ہیں اب تک ہراروں کشمیری بھارتی فوجیوں کے ہاتھوں ہلاک ہوچکے ہیں۔ کشمیری اپنی آزادی کے لیے جد و جہد کر رہے ہیں۔ کشمیر پر اقوام متحدہ کی قرارداد موجود ہے کہ کشمیری رائے شماری کے ذریعے اپنی رائے دیں کہ وہ بھارت کے ساتھ رہنا چاہتے ہیں یا نہیں لیکن بھارت اقوام متحدہ کی قرارداد کو نظر انداز کر کے کشمیر میں ریاستی دہشت گردی سے کشمیریوں کی آواز کو دبانے کی کوشش کر رہا ہے اور کشمیری عوام پر ظلم و ستم کے پہاڑ توڑ رہا ہے اور کشمیریوں کی آزادی کی تحریک کو دہشت گردی قرار دینے کی کوشش کر رہا ہے جبکہ آزادی کی تحریک اور دہشت گردی میں بہت بڑا فرق ہے۔
اسی طرح بھارتی پنجاب میں سکھوں کی آزادی کی تحریک خالصتان چل رہی ہے لیکن بھارت سکھوں کی آزادی کی تحریک کو ریاستی دہشت گردی سے دبانے کی کوشش کر رہا ہے گولڈن ٹیمپل کا واقعہ بھارت کی ریاستی دہشت گردی کی بہت بڑی مثال ہے جس میں بے شمار سکھ ہلاک کر دیے گئے۔ بھارت کے کئی اور صوبوں ناگالینڈ، آسام اور بہار وغیرہ میں آزادی کی تحریکیں اٹھ رہی ہیں لیکن بھارت ریاستی دہشت گردی سے ان علاقوں کے عوام پر ظلم و ستم کے پہاڑ توڑ رہا ہے لیکن دنیا بھارت کی اس ریاستی دہشت گردی پر خاموش ہے اور بھارت کو ریاستی دہشت گردی کرنے کی کھلی چھوٹ ہے۔
بھارت کی مودی سرکار انتہا پسند ہندوئوں کی بھرپور حمایت کرتی ہے اور یہ انتہا پسند بھارت میں موجود اقلیتوں مسلمانوں، سکھوں، عیسائیوں اور شودروں کو جنہیں بھارت میں کم ذات ہندو سمجھا جاتا ہے کو بھارتی حکومت کی آشیر باد اور ہشت پناہی سے دہشت گردی کا نشانہ بناتے رکھتے ہیں اس طرح اگر دیکھا جائے تو بھارت میں کوئی اقلیت بھی محفوظ نہیں ہے اور بھارتی حکومت کے انتہا پسند ہندو غنڈوں کی دہشت گردی کا شکار ہوتی رہتی ہے اور بھارتی حکومت ان انتہا پسند غنڈوں کو عدالتوں سے بچانے میں مدد کرتی ہے اور ان انتہا پسندوں کو اپنا سرمایہ سمجھتی ہے۔ اگر یہ کہا جائے تو بے جا نہ ہو گا کہ بھارتی حکومت اپنے انتہا پسند غنڈوں کے ہاتھوں ریاستی دہشت گردی کروا رہی ہے اور دنیا خاموشی سے بھارت کی ریاستی دہشت گردی کا نظارہ کر رہی ہے۔
اسرائیل کی ریاستی دہشت گردی
لبنان اور مصر کے درمیان میں واقع علاقہ دنیا کے قدیم ترین ممالک میں سے ہے اس کا نام فلسطین ہے۔ یہ علاقہ خلافت عثمانیہ تک رہا قائم رہا خلافت عثمانیہ کے بعد فلسطین پر انگریزوں اور فرانسیسیوں نے قبضہ کر لیا 1948 میں ایک بہت بڑی سازش کے تحت فلسطین پر اسرائیلی ریاست قائم کی گئی اور دنیا بھر سے یہودی یہاں لا کر بسائے گئے اور یہاں یہودیوں کی بستیاں تعمیر کی گئیں 1967 میں اسرائیل نے امریکی مدد اور امریکی اسلحہ کے زور پر بیت المقدس پر قبضہ کر لیا۔ فلسطین کی آزادی کی تحریک بہت پرانی ہے لیکن اس آزادی کی تحریک میں شدت اسرائیل کے بیت المقدس پر قبضہ کے بعد آئی جوں جوں فلسطین میں آزادی کی تحریک زور پکڑتی گئی توں توں اسرائیل کی ریاستی دہشت گردی میں بھی شدت آتی گئی۔ اسرائیل فلسطینی عوام پر ظلم و ستم کے پہاڑ توڑتا ریا فلسطینی عوام اپنی اور بیت المدس کی آزادی کے لیے اپنی جانوں کے نذرانے پیش کرتے رہے ہزاروں فلسطینی آازدی کی اس جدوجہد میں اسرائیلی بمباری اور اسرائیلی فوج کے ہاتھوں شہید کر دیے گئے۔ اسرائیل نے عورتوں اور بچوں پر بھی رحم نہ کیا اور انہیں بھی شہید کر دیا۔ ہزاووں فلسطینی اسرائیلی فوج کی بمباری اور اسرائیلی فوج کی گولیوں کا نشانہ بن کر زخمی ہو گئے یا معذور ہو گئے۔ آزادی کی اس تحریک کے روح رواں یاسر عرافات تھے۔ امریکا، یورپ اور اسرائیل یاسر عرافات کو دہشت گرد کہتے تھے لیکن پھر دنیا نے یہ نظارہ بھی دیکھا کہ انہی یاسر عرافات کو جنہیں یہ دنیا دہشت گرد کہتی تھی اقوام متحدہ نے انہیں اقوام متحدہ کی جنرل اسمبلی سے خطاب کی دعوت دی واہ ری دنیا تیرے رنگ ہی نرالے ہیں جتنا ہی سوچتے جائو اتنا ہی حیرت کے سمندر میں غوطہ زن ہوتے جائو اب یہ سوچنے کی بات ہے کہ دنیا کے لوگ جس یاسر عرافات کو دہشت گرد کہتے نہیں تھکتے تھے۔ اسی یاسر عرافات کو اقوام متحدہ کی جنرل اسمبلی سے خطاب کی دعوت دے ڈالی اب لوگ یہ سوچیں کہ کون سی بات صحیح ہے یاسر عرفات کو دہشت گرد کہنا یا یاسر عرافات کو اقوام متحدہ کی جنرل اسمبلی سے خطاب کی دعوت دینا لوگ سوچتے رہیں اور اس گھتی کو سلجھاتے رہیں اور دنیا کی منافقت پر ہنستے رہیں۔
آج بھی فلسطین اور بیت المقدس کی مکمل آزادی کی جدوجہد جاری ہے اور اسرائیل کی وحشیانہ ریاستی دہشت گردی بھی جاری ہے اب بھی فلسطین میں اسرائیلی بستیاں تعمیر کی جارہی ہیں اور دنیا سے یہودیوں کو یہاں لا کر بسایا جا رہا ہے۔ اسرائیلی فوجیوں کا جب جی چاہتا ہے فلسطینی عوام کو گولیوں سے بھون دیتے ہیں۔ ان پر بمباری کر کے انہیں شہید کر دیتے ہیں عورتیں اور بچے بھی اسرائیلی فوج کی وحشت اور بربریت اور ریاستی دہشت گردی سے محفوظ نہیں ہیں۔ فلسطینی ہسپتالوں اور سکولوں تک کو بمباری کا نشانہ بنایا جاتا ہے لیکن افسوس کہ اقوام متحدہ اور تہذیب یافتہ اور ترقی یافتہ کہلانے والی اس دنیا کے لب اسرائیل کی اس وحشت و بربریت اور ریاستی دہشت گردی پر سلے ہوئے ہیں ان امن کے دعوے داروں نے چپ کا روزہ رکھا ہوا ہے اور کوئی اسرائیل کی اس ریاستی دہشت گردی کے خلاف آواز نہیں اٹھاتا کیونکہ امریکا اور یورپ اسرائیل کے پشت پناہ ہیں اور یہاں جس کی لاٹھی اس کی بھینس والا قانون لاگو ہے یا طاقت کے زور پر ہی کمزوروں پر ظلم و ستم کے پہاڑ کو توڑنا ہے اس دنیا کے قانون کی آنکھوں پر پٹی بندھی ہوئی نظر آتی ہے۔
امریکا کی ریاستی دہشت گردی
ویت نام کی جنگ جسے ہند چینی کی جنگ بھی کہا جاتا ہے شمالی ویت نام اور جنوبی ویت نام کے درمیان میں ایک عسکری تنازع تھا جو 1959 سے 30 اپریل 1975 تک جاری ریا امریکا اپنے اتحادیوں جنوبی کوریا، آسٹریلیا، تھائی لینڈ اور نیوزی لینڈ کے ہمراہ اس جنگ میں کود پڑا جبکہ شمالی ویت نام کو قومی محاذ برائے آزادی جنوبی ویت نام(المعروف ویت کانگ) سویت اتحاد اور عوامی جمہوریہ چین کی حمایت حاصل تھی۔ امریکا نے 1965 میں اپنی تقریباً ساڑھے پانچ لاکھ کے قریب افواج (اس پرائی جنگ میں) ویت نام میں اتار دی اور یہیں سے امریکی ریاستی دہشت گردی کا ایک طویل سلسلہ شروع ہوا جو امریکی افواج کے ویت نام چھوڑنے تک جاری رہا امریکی افواج نے 1973 میں اپنی شکست دیکھ کر ویت نام چھوڑا۔
امریکا کی اس جنگ میں ریاستی دہشت گردی کی وجہ سے ویت نام اور ویت کانگ کے ایک اندازے کے مطابق ہلاکتوں اور گمشدگیوں کی تعداد گیارہ لاکھ 76 ہزار تھی جبکہ ان کے چھ لاکھ سے زائد افراد زخمی ہوئے تھے۔ویت نام اور ویت کانگ کے اتحادیوں عوامی جمہوریہ چین کے 1446 فوجی ہلاک اور اور چار ہزار دو سو فوجی زخمی ہوئے، سویت یونین کے بھی سولہ فوجی ہلاک ہوئے اس طرح شمالی ویت نام اور اس کے کل اتحادیوں کا جانی نقصان 11 لاکھ 77 ہزار 446 رہا جبکہ زخمیوں کی کل تعداد چھ لاکھ چار ہزار رہی۔ یہ سارا جانی نقصان امریکا کی ویت نام کی جنگ میں مداخلت اور ریاستی دہشت گردی کی وجہ سے ہوا تھا۔ جبکہ دوسری جانب جنوبی ویت نام کا جانی نقصان 2 لاکھ 20 ہزار 357 تھا اور زخمیوں کی تعداد گیارہ لاکھ ستر ہزار سے زائد تھی۔ امریکا کے 58 ہزار ایک سو 59، جنوبی کوریا کے 4 ہزار 960 فوجی، لائوس کے تیس ہزار، آسٹریلیا کے 520، نیوزی لینڈ کے 37 اور تھائی لینڈ کے 351 فوجی مارے گئے۔ اس طرح جنوبی ویت نام اور اس کے اتحادیوں کا کل جانی نقصان 3 لاکھ 15 ہزار 831 رہا اور ایک اندازے کے مطابق زخمیوں کی کل تعداد 14 لاکھ 90 ہزار تھی۔اس جنگ میں دونوں طرف کا اتنا بڑا جانی نقصان صرف امریکا کی بے جا مداخلت اور ریاستی دہشت گردی کی وجہ سے ہوا، شمالی ویت نام اور جنوبی ویت نام تباہ برباد علحیدہ ہو گئے امریکا اپنی ساری ریاستی دہشت گردی کے باوجود یہ جنگ ہار گیا اس کا سارا غرور و تکبر زمیں بوس ہو گیا۔
20 مارچ 2003 کو امریکا اور برطانوی افواج اور ان کی اتحادی فوجیں عراق میں ایٹمی ہتھیاروں اور کیمیکل ہتھیاروں کی موجودگی کا بہانہ بنا کر کویت کے راستے عراق میں داخل ہوتی ہیں اور عراق پر پوری طاقت سے حملہ کردیتی ہیں۔ دو اپریل کو امریکا اور اس کی اتحادی افواج کی بے پناہ طاقت کے سامنے صدر صدام حسین کی حکومت کمزور پڑ جاتی ہے اور گھٹنے ٹیک دیتی ہے اس طرح امریکا اور اس کی اتحادی فوجیں عراق کے دل بغداد میں داخل ہوجاتی ہیں اور اس پر قبضہ کر لیتی ہیں اسی وقت بغداد میں صدر صدام حسین کے ایک بڑے مجسمے کو گرا دیا جاتا ہے۔ اور عراق میں لوٹ مار، قتل و غارت گری اور دہشت گردی کا ایک سلسلہ شروع ہو جاتا ہے جو کئی روز تک جاری رہتا ہے۔ اور اس کے ساتھ ہی عراق میں امریکی ریاستی دہشت گردی کا ایک طویل سلسلہ شروع ہو جاتا ہے جو کئی سالوں پر محیط ہوتا ہے۔
نو، گیارہ یعنی 11 ستمبر 2001 میں امریکا میں ہونے والے دہشت گرد حملوں کے بعد امریکا نے اپنے اتحادیوں کے ہمراہ افغانستان پر چڑھائی کر دی ان حملوں کا اصل مقصد نو گیارہ کو امریکا میں ہونے والے حملوں کا بدلہ لینا اور اسامہ بن لادن کی گرفتاری تھا۔ امریکا نے طالبان کو تو اس جنگ میں شکست دے دی لیکن اسامہ بن لادن کو جو روس افغانستان کی جنگ میں امریکا کا لاڈلا تھا کو امریکا گرفتار نہ کرسکا۔(جو بعد میں امریکا ہی کے ہاتھوں مارا گیا) امریکا کے افغانستان پر قبضہ کے بعد ایک امریکی ریاستی دہشت گردی کا ایک طویل سلسلہ شروع ہو گیا۔ اب تک افغانستان میں ہونے والی امریکی دہشت گرد کی وجہ سے 2014 تک ایک اندازے کے مطابق 45 ہزار سے زائد افغان شہری، 72 ہزار سے زائد افغان طالبان اور 2438 امریکی ہلاک ہوچکے ہیں اور ہلاکتوں کا یہ سلسلہ مسلسل جاری ہے۔ پورا افغانستان تباہ و برباد ہوچکا ہے۔ امریکا کی دہشت گردی کی وجہ سے افغان عوام کی زندگی اجیرن ہوچکی ہے
۔
دیگر ممالک اور ریاستی دہشت گردی
دنیا کا شاید ہی کوئی ملک ہو جہاں ریاستی دہشت گردی نہ ہوئی ہو۔ ہاں یہ ضرور ہے کہ یہ ریاستی دہشت گردی کہیں بہت زیادہ مقدار میں ہوتی ہے اور کہیں کم مقدار میں لیکن ہوتی ضرور ہے بے شمار ملکوں کے عوام دوسرے قابض ممالک کے تسلط سے نجات کے لیے جدوجہد کرتے ہیں تو انہیں قابض ممالک کے حکمرانوں کی طرف سے ریاستی دہشت گردی کا سامنا کرنا پڑتا ہے کیونکہ غلام بنائے گئے ممالک کے عوام کو آزادی پلیٹ میں رکھ کر نہیں ملتی اس کے لیے انہیں سخت جدوجہد کرنا پڑتی ہے جس کے لیے انہیں ریاستی دہشت گردی کا سامنا کرنا پڑتا ہے۔ دنیا میں اب تک اس قسم کی ریاستی دہشت گردی کی وجہ سے کروڑوں افراد ہلاک ہوچکے ہیں یہاں دلچسپ امر یہ ہے کہ جو ممالک اور ان کے عوام اپنی آزادی حاصل کر نے کے لیے ریاستی دہشت گردی کا سامنا کرتے ہیں وہ آزادی حاصل کرنے کے بعد اپنے ہی ملک کے عوام کو ریاستی دہشت گردی کا نشانہ بناتے ہیں۔ غرض جب سے یہ اس دنیا میں انسان آباد ہوا ہے شاید ہی کوئی علاقہ یا ملک ایسا ہو جسے ریاستی دہشت گردی کا سامنا نہ کرنا پڑا ہو اور بے گناہ عوام کو ریاستی دہشت گردی کے سے ہلاک نہ کیا گیا ہو یا جیلوں میں نہ ڈالا گیا ہو یا ان کے گھروں کو تباہ و برباد نی کیا گیا ہو۔ دنیا میں ریاستی دہشت گردی کی ہولناکیاں اتنی خوفناک ہیں کہ ان کا سوچ کر بھی رونگٹے کانپتے ہیں۔
معاشی دہشت گردی
معاشی دہشت گردی ایسا ناسور ہے جو کینسر کی طرح پوری دنیا میں پھیل ریا ہے جس کا کوئی علاج ممکن نظر نہیں آرہا ہے اور معاشی دہشت گردی کی وجہ سے دنیا کے بے شمار ممالک کی معیشت ڈوب چکی ہے۔ انسانی ہوس اور لالچ اس قدر بڑھ چکا ہے کہ وطن سے محبت بے معنی ہو گئی ہے اور لوگ پیسہ بنانے کے چکر میں تمام اخلاقی حدوں کو پار کر چکے ہیں طاقتور طبقہ بالکل بھی نہیں سوچتا کہ اہک دن انہیں اللہ کے آگے جواب دنیا پڑے گا یہ طاقتور طبقہ صرف یہ سوچتا ہے کہ ان کا آج اچھا ہے کوئی ان سے پوچھنے والا نہیں ہے ریاستی ادارے اور عدالتیں اس معاشی دہشت گرد طبقے کے سامنے بالکل بے بس نظر آتی ہیں سونے پر سہاگہ یہ ہے کہ یہ معاشی دہشت گرد طبقہ اپنے فرنٹ مینوں کے ذریعے اور آفشور کمپنیوں میں اپنی حرام کی ناجائز دولت کو چھپائے رکھتا ہے اور ٹیکس ادا نہیں کرتا جس سے بہت سے ممالک میں ایک متوازی اور غیر قانونی معیشت قائم ہو جاتی ہے اور اس کی وجہ سے ان ممالک کی معیشت ڈوب جاتی ہے اور ان ممالک کو اپنی خوداری کو بیچ کر آئی ایم ایف اور ورلڈ بنک سے قرضوں کی بھیک مانگنا پڑتی ہے اور جس کا خمیازہ ان ممالک کے عوام کو مہنگائی اور ٹیکسوں کی صورت میں بھگتنا پڑتا ہے۔ کاش یہ معاشی دہشت گرد سوچیں کہ انہیں ایک دن اس دنیا سے واپس جانا ہے اور اپنے رب کو جواب دینا ہے اور جو دولت ان کے پاس ہے وہ ان کی نہیں رہے گی ان کو اس دنیا سے خالی ہاتھ ہی جانا ہو گا اور ان کی اولاد اس حرام کی کمائی کے حصے بخرے کرلے گی صرف ان کے ساتھ ان کے اعمال جائیں گے جس کا انہیں ہر صورت میں حساب دینا ہو گا اور اس وقت ان کے پاس پچھتاوے کے سوا کچھ نہ ہو گا اور ان کی تمام عبادتیں صفر ہو جائیں گی کیونکہ یہ لوگ اللہ کو بے قوف بنانے کی ناکام کوشش کر رہے ہیں جو یہ کبھی نہیں بنا سکتے کیونکہ اللہ ان کے بارے میں سب جانتا ہے وہ انہیں ان کے غلط اعمال کی سزا ضرور دے گا۔
دہشت گردی سے سب سے زیادہ متاثرہ دس ممالک
موجودہ دور میں دہشت گردی سے سب سے زیادہ متاثرہ ہونے والے ممالک میں عراق، افغانستان، نائیجیریا، شام، پاکستان، یمن، صومالیہ، بھارت، ترکی اور لیبیا ہیں
عراق
عراق دہشت گردی کے شکار ممالک کی فہرست میں گزشتہ مسلسل تیرہ برس سے سر فہرست ہے۔ رواں برس کے گلوبل ٹیررازم انڈیکس کے مطابق گزشتہ برس عراق میں دہشت گردی کے تین ہزار کے قریب واقعات پیش آئے جن میں تقریباً 10 ہزار افراد ہلاک جبکہ 13 ہزار سے زائد زخمی ہوئے۔ دہشت گرد تنظیم داعش نے سب سے زیادہ دہشت گردانہ کارروائیاں کیں۔ عراق کا جی ٹی آئی اسکور دس رہا۔
افغانستان
افغانستان اس فہرست میں دوسرے نمبر پر رہا جہاں قریب ساڑھے تیرہ سو دہشت گردانہ حملوں میں ساڑھے چار ہزار سے زائد انسان ہلاک جب کہ پانچ ہزار سے زائد زخمی ہوئے۔ افغانستان میں دہشت گردی کے باعث ہلاکتوں کی تعداد، اس سے گزشتہ برس کے مقابلے میں چودہ فیصد کم رہی۔ زیادہ تر حملے طالبان نے کیے جن میں پولیس، عام شہریوں اور حکومتی دفاتر کو نشانہ بنایا گیا۔ افغانستان کا جی ٹی آئی اسکور 9.44 رہا۔
نائجیریا
دہشت گردی سے متاثرہ ممالک کی فہرست میں جی ٹی آئی اسکور 9.00 کے ساتھ نائجیریا تیسرے نمبر پر ہے۔ اس افریقی ملک میں 466 دہشت گردانہ حملوں میں اٹھارہ سو سے زائد افراد ہلاک اور ایک ہزار کے قریب زخمی ہوئے۔ سن 2014 میں ایسے حملوں میں ہلاکتوں کی تعداد ساڑھے سات ہزار سے زائد رہی تھی۔
شام
جی ٹی آئی انڈیکس کے مطابق خانہ جنگی کا شکار ملک شام دہشت گردی سے متاثرہ ممالک کی فہرست میں چوتھے نمبر پر ہے۔ شام میں دہشت گردانہ کارروائیوں میں زیادہ تر داعش اور النصرہ کے شدت پسند ملوث تھے۔ شام میں سن 2016 میں دہشت گردی کے 366 واقعات رونما ہوئے جن میں اکیس سو انسان ہلاک جب کہ ڈھائی ہزار سے زائد زخمی ہوئے۔ جی ٹی آئی انڈیکس میں شام کا اسکور 8.6 رہا۔
پاکستان
پاکستان اس فہرست میں پانچویں نمبر پر ہے جہاں گزشتہ برس 736 دہشت گردانہ واقعات میں ساڑھے نو سو افراد ہلاک اور سترہ سو سے زائد زخمی ہوئے۔ دہشت گردی کی زیادہ تر کارروائیاں تحریک طالبان پاکستان، داعش کی خراسان شاخ اور لشکر جھنگوی نے کیں۔ رپورٹ کے مطابق پاکستان میں دہشت گردی کے باعث ہلاکتوں کی تعداد سن 2013 کے مقابلے میں 59 فیصد کم رہی جس کی ایک اہم وجہ دہشت گردی کے خلاف ضرب عضب نامی فوجی آپریشن بنا۔جی ٹی آئی انڈیکس میں شام کا اسکور7.8 رہا۔
یمن
یمن میں متحارب گروہوں اور سعودی قیادت میں حوثیوں کے خلاف جاری جنگ کے علاوہ اس ملک کو دہشت گردانہ حملوں کا بھی سامنا ہے۔ مجموعی طور پر دہشت گردی کے 366 واقعات میں قریب ساڑھے چھ سو افراد ہلاک ہوئے۔ دہشت گردی کے ان واقعات میں حوثی شدت پسندوں کے علاوہ القاعدہ کی ایک شاخ کے دہشت گرد ملوث تھے۔
صومالیہ
دہشت گردی سے متاثرہ ممالک کی فہرست میں صومالیہ ساتویں نمبر پر رہا جہاں الشباب تنظیم سے تعلق رکھنے والے دہشت گردوں نے نوے فیصد سے زائد حملوں کی ذمہ داری قبول کی۔ الشباب کے شدت پسندوں نے سب سے زیادہ ہلاکت خیز حملوں میں عام شہریوں کو نشانہ بنایا۔ جی ٹی آئی انڈیکس میں شام کا اسکور 7.6 رہا۔
بھارت
جنوب ایشیائی ملک بھارت بھی اس فہرست میں آٹھویں نمبر پر ہے جہاں دہشت گردی کے نو سو سے زائد واقعات میں 340 افراد ہلاک جب کہ چھ سو سے زائد زخمی ہوئے۔ یہ تعداد سن 2015 کے مقابلے میں اٹھارہ فیصد زیادہ ہے۔ انڈیکس کے مطابق بھارت کے مشرقی حصے میں ہونے والی زیادہ تر دہشت گردانہ کارروائیاں ماؤ نواز باغیوں نے کیں۔ 2016ء میں لشکر طیبہ کے دہشت گردانہ حملوں میں پانچ بھارتی شہری ہلاک ہوئے۔
ترکی
دہشت گردی سے متاثرہ ممالک کی فہرست میں ترکی پہلی مرتبہ پہلے دس ممالک کی فہرست میں شامل کیا گیا۔ ترکی میں 364 دہشت گردانہ حملوں میں ساڑھے چھ سو سے زائد افراد ہلاک اور قریب تئیس سو زخمی ہوئے۔ دہشت گردی کے زیادہ تر حملوں کی ذمہ داری پی کے کے اور ٹی اے کے نامی کرد شدت پسند تنظیموں نے قبول کی جب کہ داعش بھی ترک سرزمین پر دہشت گردانہ حملے کیے۔
لیبیا
لیبیا میں معمر قذافی کے اقتدار کے خاتمے کے بعد یہ ملک تیزی سے دہشت گردی کی لپیٹ میں آیا۔ گلوبل ٹیررازم انڈیکس کے مطابق گزشتہ برس لیبیا میں 333 دہشت گردانہ حملوں میں پونے چار سو افراد ہلاک ہوئے۔ لیبیا میں بھی دہشت گردی کی زیادہ تر کارروائیاں دہشت گرد تنظیم ’اسلامک اسٹیٹ‘ سے منسلک مختلف گروہوں نے کیں۔ جی ٹی آئی انڈیکس میں لیبیا کا اسکور 7.2 رہا۔
دنیا میں دہشت گردی کے واقعات
جب سے اس دنیا میں انسانی وجود نے قدم رکھا ہے دہشت گردی کے لاکھوں واقعات رونما ہوچکے ہیں اور ان واقعات میں کروڑوں افراد ہلاک ہوچکے ہیں دنیا میں دہشت گردی کا سب سے پہلا واقعہ حضرت آدم علیہ السلام کے بیٹے قابیل کا ہابیل کو ناحق قتل کرنا تھا یعنی جس دن قابیل نے ہابیل کو قتل کیا اس دن یہ ایک انسان کا قتل نہیں تھا بلکہ پوری انسانیت کا قتل تھا کیونکہ ہابیل کے قتل کے بعد انسانوں کے قتل عام اور دہشت گردی کا ایک ایسا نہ رکنے والا سلسلہ شروع ہو گیا جو کسی طرح بھی تھمنے کا نام نہیں لے رہا ہے اور معلوم نہیں شاید قیامت تک جاری رہے گا۔
اسلامی تاریخ کا دہشت گردی ک اایک اہم ترین واقعہ حضرت عثمان کی خارجیوں کے ہاتھوں شہادت اور دوسرا واقعہ یزید کا حضرت امام حسین کو ان کے بہتر ساتھیوں سمیت میدان کربلا میں تین دن کا بھوکااور پیاسا شہید کیا۔
دنیا کا کوئی ملک ایسا نہیں ہو گا جہان دہشت گردی کا واقعہ نہ ہوا ہو دنیا کے اہم ممالک میں دہشت گردی کے جو واقعات ہوئے ہیں وہ درج ذیل ہیں اور انسان کے لیے باعث عبرت ہیں انسانوں کو ان واقعات کو پڑھ کر سبق حاصل کرنا چاہیے اور عبرت پکڑنی چاہیے۔
امریکا میں دہشت گردی کے واقعات
امریکا میں دہشت گردی کے بے شمار واقعات ہوئے ہیں جو درج ذیل ہیں،
پاکستان میں دہشت گردی کے واقعات
پاکستان دنیا میں دہشت گردی سے سب سے زیادہ متاثر ہونے والا ہونے والا ملک ہے ایک اندازے کے مطابق پاکستان میں اب تک ستر ہزار سے زیادہ افراد دہشت گردی کی وجہ سے ہلاک اور شہید ہو چکے ہیں اور ہزاروں افراد زخمی اور معذور ہو چکے ہیں پاکستانی فوج کے افیسرز اہلکار، سیکورٹی اداروں کے اہلکار، رینجرز کے اہلکار اور پولیس کے اہلکار دہشت گردوں کا مقابلہ کرتے ہوئے جان بحق ہو چکے ہیں۔اس سب قربانیوں کے باوجود افسوس کے ساتھ کہنا پڑتا ہے کہ دنیا کے ناعاقبت لوگ بجائے پاکستان اور پاکستانی عوام کو سرہاتے اور پاکستان کا احسان مانتے اور پاکستان کی تعریف کرتے کہ پاکستان نے دہشت گردی کا مقابلہ جس طرح کیا اس کی مثال شاید ہی دنیا میں کبھی ملے لیکن اس دنیا میں تو گنگا ہمیشہ ہی الٹی بہتی ہے یہ احسان فراموش دنیا پاکستان سے ہمیشہ ڈو مور کا مطالبہ ہی کرتی رہتی ہے اور پاکستان کو سب قربانیوں کے باوجود دہشت گرد ملک ہی سمجھا جاتا ہے۔
کیریپلو فاؤنڈیشن کا فنی مجموعہ
تصغیر|کیریپلو فاؤنڈیشن کا فنی مجموعہ
دہشت گردی
حوالہ جات
دہشت گردی زمرہ:بناوٹی اعتقاد زمرہ:پرتشدد جرائم زمرہ:حق تلفیاں و دہشتگردیاں زمرہ:دہشت کے خلاف جنگ زمرہ:محاربہ بلحاظ قسم زمرہ:منظم جرائم زمرہ:کامنز زمرہ جس کا ربط ویکی ڈیٹا پر ہے زمرہ:استحصال زمرہ:جرائم زمرہ:Short description is different from Wikidata
2012 جمہوریہ مقدونیہ نسلی فسادات
جمہوریہ میسیڈونیا میں نسلی تشدد کا آغاز 2012 کے اوائل میں ہوا تھا اور اس میں جمہوریہ میسیڈونیا کے نسلی مقدونیائی اور البانی نژاد شہری شامل تھے۔
کیریپلو فاؤنڈیشن کا فنی مجموعہ
کیریپلو فاؤنڈیشن کا فنی مجموعہ فنیات کی ایک گیلری ہے جس میں اطالیہ میں کیریپلو فاؤنڈیشن کی ملکیت ایک اہم تاریخی اور فنکارانہ قدر ہے۔
2012 جمہوریہ مقدونیہ نسلی فسادات
جائزہ
فروری سے مارچ 2012 تک ، جمہوریہ میسیڈونیا میں باہمی نسلی اور بین مذہبی تشدد کی لہر دوڑ گئی۔
کیریپلو فاؤنڈیشن کا فنی مجموعہ
حوالہ جات
زمرہ:میلان میں سیاحتی مقامات زمرہ:میلان میں فنی عجائب گھر اور گیلریاں زمرہ:پیاسا سکالا گیلری
2012 جمہوریہ مقدونیہ نسلی فسادات
جائزہ
28 فروری کو ، گوسٹیوار (مغربی جمہوریہ میسیڈونیا) میں ایک پولیس اہلکار نے دو نسلی البانی باشندوں کو ہلاک کر دیا ، جب پولیس اہلکار کے بیان کے بعد البانویوں نے اس پر حملہ کیا جس نے ایک مختلف جگہ پر پارک کرنے سے انکار کیا تھا۔
7 مارچ کو دار الحکومت ، اسکاپجے میں ایک بس میں پانچ افراد کو زدوکوب کیا گیا۔
10 مارچ کو اسکوپجے اور ٹیٹوو میں تشدد کی متعدد وارداتیں ریکارڈ کیں گئیں۔ اسکوپجے میں ، البانی نژاد نسلیوں کے نوجوانوں نے ایک 66 سالہ کو زدوکوب کیا۔ اس کے علاوہ دریائے وردر پر لکڑی کا ایک پل جل گیا تھا۔ ٹیٹوو میں ، البانی نژاد شہریوں نے ایک 16 سالہ بچی کو زدوکوب کیا۔ اس کے علاوہ ، ایک پولیس اہلکار پر جسمانی حملہ کیا گیا۔ پانچ افراد کو گرفتار کیا گیا۔
12 اپریل کے آخر میں ، دار الحکومت ، سکوپجے کے قریب چار نوجوانوں کو پھانسی کے انداز میں قتل کیا گیا اور انہیں اغوا کیا گیا ۔ اس کے فورا بعد ہی پانچواں شخص مارا گیا ، ممکنہ طور پر اس نے واقعہ کا مشاہدہ کیا تھا۔ ہلاک ہونے والوں کی تصدیق مقدونیائی نژاد ہونے کی وجہ سے ہوئی ہے اور اس کے فورا بعد ہی البانین مظاہرے شروع ہو گئے۔
مذہبی واقعات
نیوز ایجنسیوں نے اطلاع دی ہے کہ مسلمان جنونی مقدونیائی باشندوں نے 14 جنوری 2012 کو وییوانی میں ایک سالانہ کارنیوال میں ملبوس لباس پہننے کا جرم لیا۔ اس کے بعد نسلی البانی باشندوں کی طرف سے متعدد احتجاج ہوئے۔ ایسا لگتا ہے کہ انتقامی کارروائی کے نتیجے میں ، مقدونیہ کے جنوب مغربی جمہوریہ میں اسٹروا کے قریب آرتھوڈوکس چرچ کو 30 جنوری کو جلا دیا گیا تھا۔
مقدونیائی احتجاج
اسکوپجے احتجاج کا اہتمام نوجوانوں نے کیا تھا۔ مظاہرین سراج بلدیہ میں مارچ کرنا چاہتے تھے جہاں البانی اکثریت ہے۔ مظاہرین کو پولیس نے روک لیا اور پولیس اور مظاہرین کے مابین 10 منٹ تک تنازع شروع ہو گیا۔ مظاہرین کو "ایک اچھا شِپِتار(البانوی) ایک مُردہ شِپَتار ہے" اور " شِپِتاروں کے لیے گیس چیمبر " کے نعرے لگاتے ہوئے ریکارڈ کیا گیا۔
بٹولا میں ایک اور بڑے پرامن احتجاج کا انعقاد کیا گیا جہاں مقدونیائی مظاہرین نے شیروک سوکک کی مرکزی سڑک پر مارچ کیا اور متاثرہ افراد کے لیے بٹولا کے کلاک ٹاور کے نیچے موم بتیاں روشن کیں۔ کہا جاتا ہے کہ یہ احتجاج اکمبری کے ذریعہ منعقد کیا گیا تھا۔
البانی احتجاج
تصغیر|250x250پکسل| مختلف علامتوں پر مشتمل البانین مظاہرین ، جن میں "میں مسلمان ہوں میں دہشت گرد نہیں ہوں" کے نشانوں پر مشتمل ہے ، اور [[شہادت|شہدا پر مشتمل سبز یا کالے جھنڈے ، جسے ، اگرچہ کچھ دہشت گرد تنظیموں کے ذریعہ استعمال کیا جاتا ہے ، کی ترجمانی بھی محض ایک اسلامی اعلان کے طور پر کی جاسکتی ہے .]] پر 4 مئی 2012، 1،500-3،000 نسلی البانی میں احتجاج اسکوپجے جاپ "گرفتار البانی کی رہائی کا مطالبہ، معبود ایک ہی ہے "، "ایک البانوی ہونا کوئی جرم نہیں ہے"، "UÇK"، "آپ میں دیکھو پہاڑ " اور "عظیم تر البانیہ"۔ کچھ مظاہرین نے بعد میں پولیس پر پتھراؤ کیا اور بس اسٹاپ کی کھڑکیوں کو توڑ دیا۔ شکری عالیہ ، جسے یورپی یونین نے بلیک لسٹ کیا اور مقدونیائی پولیس کی جانب سے اسکوپجے پولیس کے دو تھانوں پر قتل اور مسلح حملوں کا مطالبہ کیا ، مبینہ طور پر نئے مظاہروں کو منظم کرنے کی کوششوں کا باعث بنی۔ پولیس نے کہا کہ انہیں یقین ہے کہ وہ کوسوو میں روپوش ہے۔
11 مئی 2012 کو ، 5،000 -10،000 البانیہ کے شہریوں نے جمہوریہ میسیڈونیا کے اسکوپجے میں سرکاری عمارت کے سامنے احتجاج کیا۔ انہوں نے البانی جھنڈے لہرایا اور "مسلمان دہشت گرد نہیں ہیں!" کے نعرے لگائے۔ ، "ہم دہشت گرد نہیں ہیں ، ہم مسلمان ہیں" ، "کے ایل اے ( کوسوو لبریشن آرمی )" ، " گریٹر البانیہ " ، "قاتلوں" ، "یو او کے" اور سرکاری دفاتر اور عدالتوں کی عمارتوں میں توڑ پھوڑ کی۔ چھ پولیس اہلکار ، ایک رپورٹر اور ایک کیمرا مین ہلکا زخمی ہو گیا۔ مظاہرین نے بینرز بھی اٹھائے جن میں یہ الزام لگایا گیا تھا کہ " سرب اور نسلی میسیڈونیا کے لوگ " پنڈلی کے قتل کے ذمہ دار ہیں۔
حوالہ جات
زمرہ:2012ء کے تنازعات زمرہ:البانیائی علیحدگی پسندی زمرہ:جمہوریہ مقدونیہ میں دہشت گردی زمرہ:غیر نظر ثانی شدہ تراجم پر مشتمل صفحات زمرہ:نسلی فسادات زمرہ:ویکی ڈیٹا سے مطابقت رکھنے والی مختصر تفصیل زمرہ:جدید تاریخ جمہوریہ مقدونیہ
لبڑکوٹ
لبڑکوٹ پاکستان کا ایک پاکستان کی یونین کونسلیں جو ضلع مانسہرہ میں واقع ہے۔
حوالہ جات
زمرہ:ضلع مانسہرہ کی یونین کونسلیں زمرہ:ضلع مانسہرہ کے آباد مقامات زمرہ:ویکی ڈیٹا سے مطابقت رکھنے والی مختصر تفصیل
آزری
دکنی شاعر۔ سلطان احمد شاہ بہمنی 1422,1435 کے عہد میں ایران سے بیدر آیا اور ملک الشعراء مقرر ہوا۔ فارسی کے علاوہ دکنی اردو میں بھی شعر کہتا تھا۔ بادشاہ کے حکم سے دکنی میں بہمنی خاندان کی منظوم تاریخ لکھی۔ جو بہمن نامہ کے نام سے موسوم ہے۔ مگر اب ناپید ہے۔
ہمانشو ہری
ہمانشو ہری (پیدائش 1 اپریل 1994) ایک بھارتی کرکٹ کھلاڑی ہے۔ اس نے 1 نومبر 2018ء کو 2018-19 رنجی ٹرافی میں بہار کے لیے اپنا فرسٹ کلاس ڈیبیو کیا۔
حوالہ جات
زمرہ:غیر موجود مقام پیدائش (بقید حیات شخصیات) زمرہ:بہار ٹیم کے کرکٹ کھلاڑی زمرہ:بھارت کے کرکٹ کھلاڑی زمرہ:بقید حیات شخصیات زمرہ:1994ء کی پیدائشیں
محافظہ اربیل
محافظہ اربیل ( عربی: أربيل ) عراق کا ایک محافظہ جو عراق میں واقع ہے۔
تفصیلات
محافظہ اربیل کا رقبہ 15,074 مربع کیلومیٹر ہے اور اس کی مجموعی آبادی 2,000,000 افراد پر مشتمل ہے۔
حوالہ جات
زمرہ:زرخیز ہلال زمرہ:عراق کے صوبے زمرہ:محافظہ اربیل زمرہ:جغرافیہ عراقی کردستان
پلازو انگویسولا
تصغیر|پلازو انگویسولا
پلازو انگویسولا ایک محل ہے جو شمالی اطالیہ کے ایک شہر میلان میں شارع منزونی نمبر 10 پر واقع ہے۔
حوالہ جات
زمرہ:1778ء میں مکمل ہونے والے مکانات زمرہ:میلان میں سیاحتی مقامات زمرہ:میلان میں محلات زمرہ:میلان میں نو کلاسیکی طرز تعمیر زمرہ:پیاسا سکالا گیلری
مدینہ ٹاؤن شپ، مدینہ کاؤنٹی، اوہائیو
مدینہ ٹاؤن شپ، مدینہ کاؤنٹی، اوہائیو ریاستہائے متحدہ امریکا  کا ایک township of Ohio  جو مدینہ کاؤنٹی، اوہائیو میں واقع ہے۔
تفصیلات
مدینہ ٹاؤن شپ، مدینہ کاؤنٹی، اوہائیو کا رقبہ 46.8 مربع کیلومیٹر ہے اور اس کی مجموعی آبادی 7,783 افراد پر مشتمل ہے اور 309 میٹر سطح سمندر سے بلندی پر واقع ہے۔
حوالہ جات
زمرہ:مدینہ کاؤنٹی، اوہائیو میں ٹاؤن شپ زمرہ:اوہائیو کے ٹاؤن شپ
ٹیسٹ ڈیبیو پر پانچ وکٹیں لینے والے انگلینڈ کرکٹ کھلاڑیوں کی فہرست
چابی
تصغیر| [[ڈومینک کارک کے پاس انگلینڈ کی جانب سے ڈیبیو کرنے والے بہترین گیند باز ہیں۔]]
نوٹس
زمرہ:انگریز کرکٹ کھلاڑیوں کی فہرستیں زمرہ:انگلستانی ٹیسٹ کرکٹ کھلاڑی زمرہ:اولین ٹیسٹ میں پانچ وکٹ حاصل کرنے والے کرکٹ کھلاڑیوں کی فہرست
آیزو 3166-2:BH
ملاحظات
زمرہ:آیزو 3166 زمرہ:بحرین متعلقہ فہرستیں زمرہ:محافظات بحرین زمرہ:بحرین جغرافیہ-متعلقہ فہارست
علی ماجد
علی ماجد (پیدائش: 29 دسمبر 1991ء) ایک پاکستانی کرکٹ کھلاڑی ہے۔ فروری 2021ء میں، انہوں نے لاہور کے قذافی اسٹیڈیم میں ایم سی سی کے خلاف اپنا ٹی20 کرئیر کا آغاز کیا۔ اس نے اپنا لسٹ اے کرئیر کا آغاز 19 مارچ 2022ء کو جنوبی پنجاب کے لیے پاکستان کپ 2021-22ء میں کیا۔
حوالہ جات
زمرہ:پشاور زلمی کے کرکٹ کھلاڑی زمرہ:لاہور قلندرز کے کرکٹ کھلاڑی زمرہ:جنوبی پنجاب کے کرکٹ کھلاڑی زمرہ:پنجاب (پاکستان) کے کرکٹ کھلاڑی زمرہ:پاکستان کے کرکٹ کھلاڑی زمرہ:بقید حیات شخصیات زمرہ:1991ء کی پیدائشیں زمرہ:تاریخ پیدائش ویکی ڈیٹا پر موجود نہیں
تامل ناڈوخواتین کرکٹ ٹیم
تامل ناڈو خواتین کی کرکٹ ٹیم ایک بھارتی ڈومیسٹک کرکٹ ٹیم ہے جو بھارتی ریاست تامل ناڈو کی نمائندگی کرتی ہے۔ ٹیم نے ویمنز سینئر ون ڈے ٹرافی ( لسٹ اے ) اور سینئر ویمنز ٹی 20 لیگ میں ریاست کی نمائندگی کی ہے۔
حوالہ جات
زمرہ:تمل ناڈو میں کرکٹ زمرہ:بھارت میں خواتین کی کرکٹ ٹیمیں
پلازو برینتانی
تصغیر|پلازو برینتانی
پلازو برینتانی میلان، اطالیہ کے مرکز میں واقع ایک تاریخی حویلی ہے۔
حوالہ جات
زمرہ:پیاسا سکالا گیلری زمرہ:میلان کی تاریخ زمرہ:میلان میں سیاحتی مقامات زمرہ:میلان میں محلات زمرہ:میلان میں نو کلاسیکی طرز تعمیر
آرام شاہ
قطب الدین ایبک کا بیٹا جو اس کے مرنے کے بعد 1210ء میں تخت سلطنت پر بیٹھا۔ نااہل اور آرام طلب تھا اس لیے سلطنت کا انتظام نہ سنبھال سکا۔ لاہور کے علاوہ دوسرے ترک سرداروں نے بھی اسے بادشاہ تسلیم کرنے سے انکار کر دیا۔ دہلی کے ترکوں نے شمس الدین التمش کو بادشاہ بنا دیا۔ اس نے ایک سال کے اندر اندر آرام شاہ کا خاتمہ کر دیا۔
زمرہ:بھارتی سنی مسلمان زمرہ:بھارتی مسلم شخصیات زمرہ:سلاطین خاندان مملوک (دہلی) زمرہ:تیرہویں صدی کی ہندوستانی شخصیات زمرہ:تیرہویں صدی کے ہندوستانی بادشاہ زمرہ:تیرہویں صدی کے ہندوستانی مسلمان زمرہ:خاندان غلاماں زمرہ:سلطنت دہلی زمرہ:ہندوستان میں 1210ء کا عشرہ زمرہ:ہندوستانی فرماں روا
قصص القرآن
قصص قرآنی
قصص جمع ہے قصہ کا۔ جس سے مراد قرآن مجید کے وہ عبرت انگیز قصے ہیں جو قرآن میں اللہ تعالی نے اپنے رسول کے ذریعے بیان فرمائے۔ پہلی امتوں کے احوا ل،انبیائے سابقین، حادثات اقوام ذکر فرمائے پھر قوموں، قبیلوں، شہروں اور بستیوں کے احوال بھی تاریخی طور پر بیان کیے جنہیں قصص القرآن کہا جاتا ہے۔ قرآن کریم کا اہم موضوع قصص اور واقعات ہیں ،قرآن کریم میں جو واقعات بیان ہوئے ہیں انھیں دو قسموں پر تقسیم کیا جاسکتا ہے ایک وہ واقعات جو ماضی سے متعلق ہیں اور دوسرے جو مستقبل سے متعلق ہیں۔